ብቐዳም ኣብ ባህርዳር ዝተወግአ ኣኽባሪ ሕጊ ክልል ኣምሓራ ሎሚ ሞይቱ ካብ ቤተመንግስቲ ክሳብ ፖሊስ ፌደራል ንቕትለት እዞም ጀነራላትን ላዕለዎት ሰበ ስልጣን መንግስትን ዝምልከት ዝወሃብ ዝነበረ ሓበሬታ ዝተዋቐዐ'ዩ ነይሩ። ሰንበት ንጉሆ 16 ሰነ 2011 ዓ.ም፡ ኤታማጆር ሹም ጀነራል ሰዓረ መኮነን ከምኡ'ውን ቐዳም ምሸት ሓቢሩዎ ዘምሰየ መሓዝኡ ሜጀር ጀነራል ገዛኢ ኣበራ፡ ህይወቶም ከም ዝሓለፈ ዘረጋግጽ ዜና ካብ ትግራይ ተሰምዐ። ማእከላይ ኮሚቴ ህወሓት በዚ ዘጋጠመ ፍጻሜ ዝተሰምዖ ሓዘን ዝሕብር መግለጺ ከውጽእ እንከሎ፡ መንግስቲ ኣምሓራ በቲ ዝተፈጸመ መጥቃዕቲ እቲ ርእሰ ምምሕዳር ምስ ኣማኻሪኡ ከም ዝሞተን ካልኦት ዝቖሰሉ ኣመራርሓ ከም ዘለውን ገሊጹ። ርፍድፍድ ምስ በለ፡ ቤት ጽሕፈት ቐዳማይ ሚኒስትር ብቋንቋታት ኣምሓርኛን ኢንግሊዘኛን ካብ ጋዜጠኛታት ንዝለዓሉ ሕቶታት ኽፉት ዘይኮነ መግለጺ ይህብ። እቲ ቤት ጽሕፈት፡ ክልቲኦም ጀነራላት፡ ብሓላዊ ጀነራል ሰዓረ መኮንን እዮም ተቐቲሎም ክብል እንከሎ፡ እቲ መጥቃዕቲ ፈጺሙ ዝተባህለ ጥርጡር ከም ዝቖሰለን ኣብ ቀይዲ ከም ዝኣተወን ከኣ ገሊጹ። ምንጪ ስእሊ, PM Office እቲ ኣብ ክልል ኣምሓራ ዝተፈጸመ ቕትለት ላዕለዎት ሰበ ስልጣን ኣምሓራ፡ ብሓላፊ ቢሮ ጸጥታን ሰላምን እቲ ክልል ብርጋዴር ጀነራል ኣሳምነው ጽጌ ከም ዝተፈጸመ ብምግላጽ፡ እቲ ጀነራል ሃዲሙ ሓይልታት ጸጥታ ይሃድኑዎ ከም ዘለዎ ተዛሪቦም። ኣብቲ ዕለት፡ ዓቃቢ ሕጊ ክልል ኣምሓራ ኣቶ ምግባሩ ከበደ፡ በቲ ዝተፈጸመ መጥቃዕቲ ቖሲሉ ኣብ ሕክምና ከም ዝርከብ ተነግረ። ሰኑይ 17 ሰነ 2011 ዓ.ም፡ ጸጸኒሖም ንሓድሕዶም ዝገራጨው ሓበሬታታት ዝወጽእሉን፡ ብዙሓት ሰባት "እምበር'ከ እዚ መጥቃዕቲ ብውልቀ ሰባት ድዩ ተፈጺሙ?" ዝብል ጥርጣረ ዝዓሰሎም ሕቶታት ክሓቱ ዝተሰምዕሉን ዕለት ነበረ። መጀመርታ፡ እቲ ኣብ ሕክምና ዝነበረ ኣቶ ምግባሩ ከበደ ምማቱ ተገሊጹ። ብድሕሪኡ ነቲ መንግስቲ 'ፈተነ ዕልዋ'ዩ' ዝበሎ፡ ኣብ ልዕሊ ሰበ ስልጣን መንግስቲ ዝተፈጸመ መጥቃዕቲ ኣተሓባቢሩ ዝተባህለ ብርጋዴር ጀነራል ኣሳምነው ጽጌ ዘለወሉ ቦታ ከም ዘይፍለጥ ተሓቢሩ። ቁሩብ ጽንሕ ኢሉ 'ጀነራል ኣሳምነው ብጥይት ተሃሪሙ ቖሲሉ'ሎ' ዝብል ሓበሬታ ወጺኡ። ኣይደንጎየን ግን ብኡ ንብኡ እቲ ጀነራል ዘንዘልማ ኣብ ዝተባህለ ከባቢ ሞይቱ ተባሂሉ። “ረጊፅክዮ ዘለኺ መሬት መቓብር ውላድኪ ምዃኑ እንተትፈልጥስ እንታይ ኰን ምበልኪ” "ጀነራል ሰዓረ ኣብ ትግራይ'ዩ ዝቕበር" ስድራ ቤት "ነቶም ድሑራት ኣብ መወዳእታ ክንቀብሮም ኢና" ብርጋዴር ጀነራል ኣሳምነው ጽጌ፡ ኣብ እዋን መሪሕነት ቀዳማይ ሚኒስትር ነበር መለስ ዜናዊ፡ ብ2001 ዓ.ም ብፈተነ ዕልዋ መንግስቲ ተጠርጢሩ ተኣሲሩ ዝነበረ እዩ። ቀዳማይ ሚኒስትር ኣብዪ ኣሕመድ ናብ ስልጣን ምስ መጽአ፡ ንብርጋዴር ጀነራል ኣሳምነው ካብ ቤት ማእሰርቲ ፈቲሑ፡ ተገፊፉ ዝጸንሐ መዓርጉ መሊሱ መሰል ጡረትኡ ኣኽቢሩ ኣብ መንግስቲ ከምዝሰርሕ ገይሩዎ። ኣብዚ ጉዳይ'ዚ ካልእ መግለጺ ሑዙ ዝመጽአ ኮሚሽን ፖሊስ ፌደራል እዩ። እቲ ቤት ጽሕፈት ቐዳማይ ሚኒስትር መግለጺ ክህብ እንከሎ፡ እቲ ኣብ ቀይዲ ኣትዩ ዝተባህለ ብቕትለት ጀነራል ሰዓረ መኮንን ዝተጠርጠረ ውልቀ ሰብ ነብሱ ከም ዘጥፍአ ይሕብር። እዚ'ዩ እቲ ንብዙሓት ዘይጸረየ ጉዳይ። እቲ ቖሲሉ ኣብ ቀይዲ ኣትዩ ዝተባህለ ጥርጡር፡ ካብ ኮሚሽን ፖሊስ ፌደራል ነብሱ ቀቲሉ/ ኣጥፊኡ ዝብል ሓበሬታ ምስተዋህበ፡ ኣብ ሞንጎ እቲ ፖሊስ ዝበሎን እቲ ቤት ጽሕፈት ቀዳማይ ሚኒስትር ዝተዛረቦን ንሓድሕዱ ዘይቃዶ ኮይኑ ስለ ዝተረኽበ፡ ብዙሓት ሕቶ ኣልዒሎም። ሰኑይ ንጉሆ ነዚ መግለጺ ዝሃበ ኮሚሽነር ዝነበረ እንደሻው ጣሰው፡ እቲ ውልቀ ሰብ ኣብ ልዕሊ እቶም ጀነራላት መጥቃዕቲ ክፍጽም እንከሎ፡ ኣብቲ ቦታ ዝነበሩ ካልኦት ሓለውቲ ጥይት እንተተኮሱሉ'ውን ጉድኣት ከም ዘይበጽሖን፡ ናብ ዝነበረሉ ክፍሊ ተመሊሱ ብምእታው ነብሱ ከም ዝቐተለን እዩ ተዛሪቡ። "እቲ ሓለዊ፡ ንነብሱ ዘጥፍኣሉ ምኽንያት ብጀነራል ኣሳምነው ክምልምሎ እንከሎ፡ እቲ ዝተወሃቦ ልኡኽ ምፍጻሙ ንምምልኻት እዩ። እዚ፡ ናይ ኣጥፊእኻ ምጥፋእ ልኡኽ እዩ ነይሩ" ተባሂሉ። ምሸት፡ ዝተዋህበ ሓበሬታ ነቲ ንግሆ ዝተባህለ ዝጻረር ነበረ። እቲ ውልቀ ሰብ ብህይወት ከም ዘሎ፡ ግን ድማ ብጽኑዕ ቖሲሉ ኣብ ሆስፒታል ከምዘሎ እንተኾነ ክዛረብ ይኹን ክንቀሳቐስ ከም ዘይክእል ብሃገራዊ ቴሌቪዥን ተነግረ። ቀታሊ ጀነራል ሰዓረ ኣብ ሆስፒታል ከም ዝርከብ ተገሊጹ "ንጄነራል ኣሳምነው ድምጹ ቀዲሐዮ እየ" ጋዜጠኛ ፋሲካ ታደሰ ኣብቲ እዋን ኮሚሽነር እቲ ኮሚሽን ዝነበረ እንደሻው ጣሰው ብዛዕባ'ዚ ነንሓድሕዱ ዝገራጮ መግለጺታት ተሓቲቱ ክምልስ እንከሎ፡ "ብሓጺሩ እቲ ውልቀ ሰብ ተሃሪሙ ኣብ ጽኑዕ ክፍሊ ሕክምና እዩ ዝርከብ። ሕጂ ብህይወት ኣሎ፤ ማለት .
